P9_TA(2021)0254

Okolje: Aarhuška uredba ***I

Spremembe Evropskega parlamenta, sprejete 20. maja 2021, o predlogu uredbe Evropskega parlamenta in Sveta o spremembi Uredbe (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (COM(2020)0642 – C9-0321/2020 – 2020/0289(COD)) (1)

(Redni zakonodajni postopek: prva obravnava)

(2022/C 15/46)

Sprememba 1

Predlog uredbe

Uvodna izjava 2

Besedilo, ki ga predlaga Komisija Sprememba (2) Uredba (ES) št. 1367/2006 Evropskega parlamenta in Sveta (4) je bila sprejeta, da bi prispevala k izvajanju obveznosti, ki izhajajo iz Aarhuške konvencije, z določitvijo pravil o njeni uporabi v institucijah in organih Unije. (2) Uredba (ES) št. 1367/2006 Evropskega parlamenta in Sveta (4) je bila sprejeta, da bi prispevala k izvajanju obveznosti, ki izhajajo iz Aarhuške konvencije, z določitvijo pravil o njeni uporabi v institucijah in organih Unije. Ta uredba zato spreminja Uredbo (ES) št. 1367/2006 za namene izvajanja člena 9(3) in (4) Konvencije.

Sprememba 2

Predlog uredbe

Uvodna izjava 3

Besedilo, ki ga predlaga Komisija Sprememba (3) Komisija se je v svojem sporočilu Evropskemu parlamentu, Evropskemu svetu, Svetu, Evropskemu ekonomsko-socialnemu odboru in Odboru regij z dne 11. decembra 2019 z naslovom „Evropski zeleni dogovor“ zavezala, da bo proučila potrebo po reviziji Uredbe (ES) št. 1367/2006, da bi izboljšala dostop do upravne in sodne revizije na ravni Unije za državljane in okoljske nevladne organizacije, ki imajo pomisleke glede združljivosti odločitev , ki vplivajo na okolje, z okoljskim pravom. Prav tako se je zavezala, da bo sprejela ukrepe za izboljšanje njihovega dostopa do pravnega varstva pred nacionalnimi sodišči v vseh državah članicah; v ta namen je objavila sporočilo o „izboljšanju dostopa do pravnega varstva v okoljskih zadevah v EU in njenih državah članicah“ . (3) Komisija se je v svojem sporočilu z dne 11. decembra 2019 o evropskem zelenem dogovoru zavezala, da bo proučila potrebo po reviziji Uredbe (ES) št. 1367/2006, da bi izboljšala dostop do upravne in sodne revizije na ravni Unije za državljane in okoljske nevladne organizacije, ki imajo konkretne pomisleke glede združljivosti upravnih aktov , ki močno negativno vplivajo na okolje, z okoljskim pravom. Prav tako se je zavezala, da bo sprejela ukrepe za izboljšanje njihovega dostopa do pravnega varstva pred nacionalnimi sodišči v vseh državah članicah; v ta namen je 14. oktobra 2020 objavila svoje sporočilo o izboljšanju dostopa do pravnega varstva v okoljskih zadevah v EU in njenih državah članicah, v katerem je potrdila, da je „[d]ostop do pravnega varstva v okoljskih zadevah, tako prek Sodišča Evropske unije (v nadaljnjem besedilu: Sodišče) kot tudi nacionalnih sodišč kot sodišč Unije, […] pomemben podporni ukrep za pomoč pri zagotavljanju prehoda na podlagi evropskega zelenega dogovora in način za krepitev vloge, ki jo civilna družba lahko ima kot varuh v demokratičnem prostoru“ .

Sprememba 3

Predlog uredbe

Uvodna izjava 3 a (novo)

Besedilo, ki ga predlaga Komisija Sprememba (3a) Člen 9(4) Aarhuške konvencije določa, da sodni postopki na področju uporabe člena 9(3) ne smejo biti nedopustno dragi. Za zagotovitev, da sodni postopki v skladu s členom 12 Uredbe (ES) št. 1367/2006 ne bodo nedopustno dragi (1a) in da bo znesek stroškov za vložnika predvidljiv, bi morale institucije ali organi Unije, če bi bile v sodnem postopku uspešne, vlagati samo zahtevke za kritje razumnih stroškov.

Sprememba 4

Predlog uredbe

Uvodna izjava 4

Besedilo, ki ga predlaga Komisija Sprememba (4) Ob upoštevanju določb člena 9(3) Aarhuške konvencije ter pomislekov , ki jih je izrazil Odbor za skladnost z Aarhuško konvencijo (5), bi bilo treba pravo Unije uskladiti z določbami Aarhuške konvencije o dostopu do pravnega varstva v okoljskih zadevah na način, ki bo združljiv s temeljnimi načeli prava Unije in njenim sistemom sodne revizije. (4) Ob upoštevanju določb člena 9(3) in (4) Aarhuške konvencije ter nasveta , ki ga je izrazil Odbor za skladnost z Aarhuško konvencijo (5), bi bilo treba pravo Unije uskladiti z določbami Aarhuške konvencije o dostopu do pravnega varstva v okoljskih zadevah na način, ki bo združljiv s temeljnimi načeli prava Unije in njenima Pogodbama ter njenim sistemom sodne revizije. Temu ustrezno bi bilo treba spremeniti Uredbo (ES) št. 1367/2006.

Sprememba 5

Predlog uredbe

Uvodna izjava 4 a (novo)

Besedilo, ki ga predlaga Komisija Sprememba (4a) Člen 9(3) Aarhuške konvencije določa, da vsaka pogodbenica v okviru svoje nacionalne zakonodaje zagotovi, da imajo člani zadevne javnosti, kadar izpolnjujejo merila iz nacionalnega prava, dostop do sodnih ali drugih revizijskih postopkov za izpodbijanje materialne in postopkovne zakonitosti katere koli odločitve, dejanja ali opustitve, ki so v nasprotju z določbami njenega nacionalnega prava v zvezi z okoljem. Upravna revizija na podlagi Aarhuške uredbe, ki je na voljo okoljskim nevladnim organizacijam, dopolnjuje splošni sistem Unije za upravno in sodno varstvo, ta pa javnosti omogoča, da upravne akte preverja z neposrednim sodnim izpodbijanjem na ravni Unije, in sicer na podlagi člena 263(4) PDEU, obenem pa tudi v skladu s členom 267 PDEU prek nacionalnih sodišč, ki so na podlagi Pogodb sestavni del sistema Unije.

Sprememba 6

Predlog uredbe

Uvodna izjava 5

Besedilo, ki ga predlaga Komisija Sprememba (5) Omejitev notranje revizije, določene v Uredbi (ES) št. 1367/2006, na posamične upravne akte je glavna ovira za okoljske nevladne organizacije , ki si prizadevajo za notranjo revizijo na podlagi člena 10 navedene uredbe tudi glede upravnih aktov s širšim področjem uporabe. Zato je treba razširiti področje uporabe postopka notranje revizije iz navedene uredbe, da bi vključevalo splošne nezakonodajne akte. (5) Omejitev notranje revizije, določene v Uredbi (ES) št. 1367/2006, na posamične upravne akte je glavna podlaga za neupravičenost okoljskih nevladnih organizacij , ki si prizadevajo za notranjo revizijo na podlagi člena 10 navedene uredbe tudi glede upravnih aktov s širšim področjem uporabe. Zato je primerno razširiti področje uporabe postopka notranje revizije iz navedene uredbe, da bi vključevalo splošne nezakonodajne akte.

Sprememba 7

Predlog uredbe

Uvodna izjava 6

Besedilo, ki ga predlaga Komisija Sprememba (6) Opredelitev upravnega akta za namene Uredbe (ES) št. 1367/2006 bi morala vključevati nezakonodajne akte. Vendar bi bili za nezakonodajni akt morda potrebni izvedbeni ukrepi na nacionalni ravni, zoper katere lahko okoljske nevladne organizacije pridobijo sodno varstvo, tudi pred Sodiščem Evropske unije, in sicer v postopku predhodnega odločanja na podlagi člena 267 PDEU. Zato je ustrezno iz področja uporabe notranje revizije izključiti tiste določbe takih nezakonodajnih aktov, za katere pravo Unijo zahteva izvedbene ukrepe na nacionalni ravni. (6) Opredelitev upravnega akta za namene Uredbe (ES) št. 1367/2006 bi morala vključevati nezakonodajne akte. Vendar bi bili za nezakonodajni akt morda potrebni izvedbeni ukrepi na nacionalni ravni, zoper katere se lahko pridobi sodno varstvo, tudi pred Sodiščem Evropske unije, in sicer v postopku predhodnega odločanja na podlagi člena 267 PDEU.

Sprememba 8

Predlog uredbe

Uvodna izjava 7

Besedilo, ki ga predlaga Komisija Sprememba (7) Da bi katere koli določbe lahko bile izključene iz pojma upravnega akta, mora pravo Unije zaradi pravne varnosti izrecno zahtevati sprejetje izvedbenih aktov za te določbe. črtano

Sprememba 9

Predlog uredbe

Uvodna izjava 9

Besedilo, ki ga predlaga Komisija Sprememba (9) Področje uporabe Uredbe (ES) št. 1367/2006 zajema akte, sprejete na podlagi okoljskega prava. Nasprotno pa člen 9(3) Aarhuške konvencije zajema izpodbijanja aktov, ki so „v nasprotju“ s pravom v zvezi z okoljem. Zato je treba pojasniti, da bi bilo treba notranjo revizijo izvesti , da se preveri, ali je upravni akt v nasprotju z okoljskim pravom. (9) Področje uporabe Uredbe (ES) št. 1367/2006 zajema akte, sprejete na podlagi okoljskega prava. Nasprotno pa člen 9(3) Aarhuške konvencije zajema izpodbijanja aktov ali opustitve , ki so v nasprotju s pravom v zvezi z okoljem. Zato je treba v skladu s sodno prakso Sodišča pojasniti, da bi bilo treba opraviti notranjo revizijo, da se preveri, ali je upravni akt v nasprotju z okoljskim pravom v smislu točke (f) člena 2(1) .

Sprememba 10

Predlog uredbe

Uvodna izjava 10

Besedilo, ki ga predlaga Komisija Sprememba (10) Pri ocenjevanju, ali upravni akt vsebuje določbe, ki so zaradi svojih učinkov morda v nasprotju z okoljskim pravom, je treba proučiti, ali bi lahko take določbe negativno vplivale na uresničevanje ciljev okoljske politike Unije iz člena 191 PDEU. Zato bi moral mehanizem notranje revizije zajemati tudi akte, ki so bili sprejeti pri izvajanju drugih politik poleg okoljske politike Unije. (10) Pri ocenjevanju, ali upravni akt vsebuje določbe, ki so morda v nasprotju z okoljskim pravom v smislu točke (f) člena 2(1) , je treba v skladu s sodno prakso Sodišča proučiti, ali bi lahko te določbe negativno vplivale na uresničevanje ciljev okoljske politike Unije iz člena 191 PDEU. Kadar je tako, bi moral mehanizem notranje revizije zajemati tudi akte, ki so bili sprejeti pri izvajanju drugih politik poleg okoljske politike Unije.

Sprememba 11

Predlog uredbe

Uvodna izjava 10 a (novo)

Besedilo, ki ga predlaga Komisija Sprememba (10a) V skladu s prvim odstavkom člena 263 PDEU, kot ga razlaga Sodišče (1a) , se šteje, da ima akt zunanje učinke in je zato lahko predmet zahteve za revizijo, če je njegov namen doseči pravni učinek za tretje osebe. Upravni akti, kot so imenovanja ali pripravljalni akti, po sodni praksi Sodišča niso namenjeni doseganju pravnega učinka za tretje osebe in zato zanje ne velja, da imajo zunanje učinke, torej ne bi smeli šteti za upravne akte na podlagi Uredbe (ES) št. 1367/2006.

Sprememba 12

Predlog uredbe

Uvodna izjava 10 b (novo)

Besedilo, ki ga predlaga Komisija Sprememba (10b) Za zagotovitev pravne doslednosti se šteje, da ima akt pravne učinke in je zato lahko predmet zahteve za revizijo v skladu s prvim odstavkom člena 263 PDEU, kot ga razlaga Sodišče (1a) . Če ima akt pravne učinke, to pomeni, da je lahko predmet zahteve za revizijo ne glede na obliko, saj se njegova narava obravnava z vidika njegovih učinkov, cilja in vsebine (1b) .

Sprememba 13

Predlog uredbe

Uvodna izjava 10 c (novo)

Besedilo, ki ga predlaga Komisija Sprememba (10c) Vsi postopkovni roki za upravni in/ali sodni nadzor bi se morali uporabiti šele, ko so vsi deležniki dejansko seznanjeni z vsebino izpodbijanega upravnega akta, ki zadeva večji javni interes, varovan z okoljskim pravom, zlasti kadar je konkretni upravni akt zastarel. To je potrebno, da bi se izognili praksam, ki bi utegnile biti v nasprotju s členom 9 Aarhuške konvencije in sodno prakso Sodišča, zlasti sodbo Sodišča z dne 12. novembra 2019 v zadevi C-261/18, Komisija proti Irski (1a) .

Sprememba 14

Predlog uredbe

Uvodna izjava 10 d (novo)

Besedilo, ki ga predlaga Komisija Sprememba (10d) Pomembna so zgodnja in učinkovita sredstva za sodelovanje javnosti pri oblikovanju in sprejemanju zakonodajnih in nezakonodajnih aktov Unije, zato da se lahko pomisleki obravnavajo že v zgodnji fazi in da se oceni, ali je potreben nadaljnji predlog za horizontalno izboljšanje udeležbe javnosti.

Sprememba 15

Predlog uredbe

Uvodna izjava 11 a (novo)

Besedilo, ki ga predlaga Komisija Sprememba (11a) Glede na ključno vlogo okoljskih nevladnih organizacij pri ozaveščanju in sodnem ukrepanju bi jim morale institucije ali organi Unije zagotoviti ustrezen dostop do informacij, udeležbe in pravosodja.

Sprememba 16

Predlog uredbe

Uvodna izjava 12

Besedilo, ki ga predlaga Komisija Sprememba (12) Skladno s sodno prakso Sodišča Evropske unije (6) morajo okoljske nevladne organizacije , ki zahtevajo notranjo revizijo upravnega akta, za pojasnitev razlogov za revizijo navesti dejanske elemente ali tehtne pravne trditve, na podlagi katerih bi bil mogoč verjeten, in sicer resen dvom. (12) Skladno s sodno prakso Sodišča Evropske unije (6) mora stranka , ki zahteva notranjo revizijo upravnega akta, za pojasnitev razlogov za revizijo navesti dejanske elemente ali tehtne pravne trditve, na podlagi katerih bi bil mogoč resen dvom. Ta zahteva bi morala veljati tudi v okviru Uredbe (ES) št. 1367/2006.

Sprememba 17

Predlog uredbe

Uvodna izjava 12 a (novo)

Besedilo, ki ga predlaga Komisija Sprememba (12a) Med obravnavanjem zahteve za notranjo revizijo bi morale imeti druge stranke, ki jih zahteva neposredno zadeva, kot so podjetja ali javni organi, možnost, da v rokih, določenih v Uredbi (ES) št. 1367/2006, posredujejo svoje pripombe ustrezni instituciji ali organu Unije.

Sprememba 18

Predlog uredbe

Uvodna izjava 12 b (novo)

Besedilo, ki ga predlaga Komisija Sprememba (12b) V skladu s sodno prakso Sodišča (1a) državne pomoči po členu 107 PDEU za dejavnosti, ki so v nasprotju s pravili okoljskega prava Unije, ni mogoče razglasiti za združljivo z notranjim trgom. Komisija bi morala določiti jasne smernice za lažjo oceno združljivosti državne pomoči z ustreznimi določbami prava Unije, vključno s pravom Unije, ki se nanaša na okolje.

Sprememba 19

Predlog uredbe

Uvodna izjava 12 c (novo)

Besedilo, ki ga predlaga Komisija Sprememba (12c) Uredba (ES) št. 1367/2006 določa skupne določbe, področje uporabe in opredelitve pojmov o dostopu do informacij, udeležbi javnosti pri odločanju in dostopu do pravnega varstva v okoljskih zadevah na ravni Unije. To je primerno in pomaga zagotavljati pravno varnost in večjo preglednost izvedbenih ukrepov, ki se sprejmejo glede na obveznosti iz Aarhuške konvencije.

Sprememba 20

Predlog uredbe

Uvodna izjava 12 d (novo)

Besedilo, ki ga predlaga Komisija Sprememba (12d) Področje uporabe revizijskih postopkov v skladu z Uredbo (ES) št. 1367/2006 bi moralo zajemati tako vsebinsko kot postopkovno zakonitost izpodbijanega akta. V skladu s sodno prakso Sodišča postopki iz člena 263(4) PDEU in člena 12 Uredbe (ES) št. 1367/2006 ne morejo temeljiti na razlogih ali na dokazih, ki niso navedeni v zahtevi za revizijo, saj bi bil v nasprotnem primeru namen zahteve iz člena 10(1) Uredbe (ES) št. 1367/2006 glede navedbe razlogov za revizijo v tovrstni zahtevi odveč, predmet postopka, sproženega z zahtevo, pa bi se spremenil (1a) .

Sprememba 21

Predlog uredbe

Uvodna izjava 13 a (novo)

Besedilo, ki ga predlaga Komisija Sprememba (13a) Akti, ki jih sprejmejo javni organi držav članic, vključno z nacionalnimi izvedbenimi ukrepi, sprejetimi na ravni držav članic, ki jih zahtevajo nezakonodajni akti na podlagi prava Unije, v skladu s Pogodbama in načelom avtonomije nacionalnih sodišč ne spadajo na področje uporabe Uredbe (ES) št. 1367/2006.

Sprememba 22

Predlog uredbe

Uvodna izjava 14

Besedilo, ki ga predlaga Komisija Sprememba (14) S to uredbo se spoštujejo temeljne pravice ter upoštevajo načela, ki jih priznava Listina Evropske unije o temeljnih pravicah (v nadaljnjem besedilu: Listina), zlasti pravica do dobrega upravljanja (člen 41) ter pravica do učinkovitega pravnega sredstva in nepristranskega sodišča (člen 47). Ta uredba prispeva k učinkovitosti sistema Unije za upravno in sodno revizijo ter posledično krepi uporabo členov 41 in 47 Listine in tako prispeva k vladavini prava, zapisani v členu 2 Pogodbe o Evropski uniji (PEU). (14) S to uredbo se spoštujejo temeljne pravice ter upoštevajo načela, ki jih priznava Listina Evropske unije o temeljnih pravicah (v nadaljnjem besedilu: Listina), zlasti načelo varstva okolja (člen 37), pravica do dobrega upravljanja (člen 41) ter pravica do učinkovitega pravnega sredstva in nepristranskega sodišča (člen 47). Ta uredba prispeva k učinkovitosti sistema Unije za upravno in sodno revizijo v okoljskih zadevah ter posledično krepi uporabo členov 37, 41 in 47 Listine in tako prispeva k vladavini prava, zapisani v členu 2 Pogodbe o Evropski uniji (PEU).

Sprememba 23

Predlog uredbe

Člen 1 – odstavek 1 – točka 1

Uredba (ES) št. 1367/2006

Člen 2 – odstavek 1 – točka g

Besedilo, ki ga predlaga Komisija Sprememba (g) „upravni akt“ pomeni kateri koli nezakonodajni akt, ki ga sprejme institucija ali organ Unije in ima pravno zavezujoče in zunanje učinke ter vsebuje določbe, ki so zaradi svojih učinkov morda v nasprotju z okoljskih pravom v smislu točke (f) člena 2(1) , razen tistih določb tega akta , za katere se v pravu Unije izrecno zahtevajo izvedbeni ukrepi na ravni Unije ali nacionalni ravni ; (g) „upravni akt“ pomeni nezakonodajni akt, ki ga sprejme institucija ali organ Unije in ima pravne in zunanje učinke ter vsebuje določbe, ki so morda v nasprotju z okoljskim pravom v smislu točke (f) člena 2(1) ; upravni akti ne zajemajo aktov, ki jih sprejmejo javni organi držav članic;

Sprememba 24

Predlog uredbe

Člen 1 – odstavek 1 – točka 1 a (novo)

Uredba (ES) št. 1367/2006

Člen 2 – odstavek 2

Veljavno besedilo Sprememba 1a. člen 2(2) se spremeni: 2. V upravnih aktih in upravnih opustitvah niso zajeti ukrepi, ki jih sprejme oz. ne sprejme institucija ali organ Skupnosti kot organ upravne revizije, v skladu s: „2. V upravnih aktih in upravnih opustitvah niso zajeti ukrepi, ki jih sprejme oz. ne sprejme institucija ali organ Skupnosti kot organ upravne revizije v skladu s: (a) členi 81, 82 , 86 in 87 Pogodbe ( pravila konkurence ); (a) členoma 81 in 82 Pogodbe [člena 101 in 102 PDEU] ( vključno s pravili o združitvah ); (b) členoma 226 in 228 Pogodbe (postopek za ugotavljanje kršitev); (b) členoma 226 in 228 Pogodbe [člena 258 in 260 PDEU] (postopek za ugotavljanje kršitev); (c) členom 195 Pogodbe (postopek pri varuhu človekovih pravic); (c) členom 195 Pogodbe [člen 228 PDEU] (postopek pri varuhu človekovih pravic); (d) členom 280 Pogodbe (postopek pred OLAF). (d) členom 280 Pogodbe [člen 325 PDEU] (postopek pred OLAF). (da) členoma 86 in 87 [člena 106 in 107 PDEU] (pravila konkurence) do … [18 mesecev po sprejetju te uredbe]. (db) Komisija najpozneje do … [18 mesecev po datumu sprejetja te uredbe] sprejme smernice za lažjo oceno združljivosti državne pomoči z ustreznimi določbami prava Unije v zvezi z okoljem, vključno z informacijami, ki jih morajo države članice predložiti ob priglasitvi državne pomoči Komisiji.“

Sprememba 25

Predlog uredbe

Člen 1 – odstavek 1 – točka 1 b (novo)

Uredba (ES) št. 1367/2006

Člen 4 – odstavek 2

Veljavno besedilo Sprememba 1b. v členu 4 se odstavek 2 nadomesti z naslednjim: 2. Informacije o okolju, ki jih je treba zagotoviti in razširjati, se po potrebi posodabljajo. Poleg dokumentov, naštetih v členu 12(2) in (3) ter členu 13(1) in (2) Uredbe (ES) št. 1049/2001, vključujejo podatkovne baze ali registri naslednje : „2. Informacije o okolju, ki jih je treba zagotoviti in razširjati, se po potrebi posodabljajo. Poleg dokumentov, naštetih v členu 12(2) in (3) ter členu 13(1)in (2) Uredbe (ES) št. 1049/2001, se v podatkovne baze ali registre vključijo sledeči dokumenti, takoj ko so na voljo v prečiščeni obliki : (a) besedila mednarodnih pogodb, konvencij in sporazumov ter zakonodaje Skupnosti o okolju ali v povezavi z njim ter besedila politik, načrtov in programov v zvezi z okoljem; (a) besedila mednarodnih pogodb, konvencij in sporazumov ter zakonodaje Unije o okolju ali v povezavi z njim ter besedila politik, načrtov in programov v zvezi z okoljem; (aa) stališča držav članic, ki jih izrazijo v postopkih odločanja za sprejetje zakonodaje ali upravnih aktov Unije o okolju ali v povezavi z okoljem; (b) poročila o napredku pri izvajanju besedil iz točke (a), če jih institucije ali organi Skupnosti pripravljajo ali hranijo v elektronski obliki; (b) poročila o napredku pri izvajanju besedil iz točke (a), če jih institucije ali organi Unije pripravljajo ali hranijo v elektronski obliki; (c) korake v postopkih glede kršitev prava Skupnosti od faze obrazloženega mnenja iz prvega odstavka člena 226 (1) Pogodbe naprej; (c) korake v postopkih glede kršitev prava Skupnosti od faze obrazloženega mnenja iz prvega odstavka člena 258 (1) Pogodbe naprej; (d) poročila o stanju okolja iz odstavka 4; (d) poročila o stanju okolja iz odstavka 4; (e) podatke ali povzetke podatkov, pridobljenih s spremljanjem dejavnosti, ki vplivajo ali bi utegnile vplivati na okolje; (e) podatke ali povzetke podatkov, pridobljenih s spremljanjem dejavnosti, ki vplivajo ali bi utegnile vplivati na okolje; (f) dovoljenja s pomembnim vplivom na okolje in sporazume o okolju ali napotilo na kraj, kjer je te informacije mogoče zahtevati ali imeti vanje vpogled; (f) dovoljenja s pomembnim vplivom na okolje in sporazume o okolju ali napotilo na kraj, kjer je te informacije mogoče zahtevati ali imeti vanje vpogled; (g) študije vplivov na okolje in ocene tveganj glede okoljskih elementov ali napotilo na kraj, kjer je te informacije mogoče zahtevati ali imeti vanje vpogled. (g) študije vplivov na okolje in ocene tveganj glede okoljskih elementov ali napotilo na kraj, kjer je te informacije mogoče zahtevati ali imeti vanje vpogled.“

Sprememba 26

Predlog uredbe

Člen 1 – odstavek 1 – točka 2 – točka a

Uredba (ES) št. 1367/2006

Člen 10 – odstavek 1 – pododstavek 1

Besedilo, ki ga predlaga Komisija Sprememba Vsaka nevladna organizacija, ki izpolnjuje merila iz člena 11, lahko pri instituciji ali organu Unije, ki je sprejel upravni akt ali ki bi ga bil v primeru domnevne upravne opustitve moral sprejeti, vloži zahtevo za notranjo revizijo, ker je tak akt ali opustitev v nasprotju z okoljskim pravom. Vsaka nevladna organizacija ali drugi člani javnosti , ki izpolnjujejo merila iz člena 11, lahko pri instituciji ali organu Unije, ki je sprejel upravni akt ali ki bi ga bil v primeru domnevne upravne opustitve moral sprejeti, vložijo zahtevo za notranjo revizijo, ker je tak akt ali opustitev v nasprotju z okoljskim pravom.

Sprememba 27

Predlog uredbe

Člen 1 – odstavek 1 – točka 2 – točka a

Uredba (ES) št. 1367/2006

Člen 10 – odstavek 1 – pododstavek 2

Besedilo, ki ga predlaga Komisija Sprememba Če je upravni akt izvedbeni ukrep na ravni Unije, ki ga zahteva drug nezakonodajni akt, lahko nevladna organizacija zahteva tudi revizijo določbe nezakonodajnega akta, za katerega se zahteva ta izvedbeni ukrep, kadar se zahteva revizija tega izvedbenega ukrepa. Če je upravni akt izvedbeni ukrep na ravni Unije, ki ga zahteva drug nezakonodajni akt, lahko nevladna organizacija ali člani javnosti, ki izpolnjujejo merila iz člena 11, zahtevajo tudi revizijo določbe nezakonodajnega akta, za katerega se zahteva ta izvedbeni ukrep, kadar se zahteva revizija tega izvedbenega ukrepa.

Sprememba 28

Predlog uredbe

Člen 1 – odstavek 1 – točka 2 – točka a

Uredba (ES) št. 1367/2006

Člen 10 – odstavek 2

Besedilo, ki ga predlaga Komisija Sprememba 2. Institucija ali organ Unije iz odstavka 1 obravnava vse zahteve, razen če je očitno, da zahteva ni utemeljena. Institucija ali organ Unije svojo utemeljitev poda v pisnem odgovoru čim prej, najpozneje pa v 16 tednih po prejemu zahteve. 2. Institucija ali organ Unije iz odstavka 1 obravnava vse zahteve, razen če je očitno, da zahteva ni utemeljena. Če institucija ali organ Unije prejme več zahtev za pregled istega dejanja ali opustitve z navedbo istih razlogov, se lahko odloči, da zahteve združi in jih obravnava kot eno. V takem primeru o tej odločitvi čim prej uradno obvesti vse, ki so vložili zahtevo za notranjo revizijo istega dejanja ali opustitve. Tretje strani, ki jih zahteva neposredno zadeva, lahko v štirih tednih od predložitve zahteve tej instituciji ali organu Unije pošljejo svoje pripombe. Institucija ali organ Unije svojo utemeljitev poda v pisnem odgovoru čim prej, najpozneje pa v 16 tednih po prejemu zahteve.

Sprememba 29

Predlog uredbe

Člen 1 – odstavek 1 – točka 2 a (novo)

Uredba (ES) št. 1367/2006

Člen 11 – odstavek 1 a (novo)

Besedilo, ki ga predlaga Komisija Sprememba 2a. v členu 11 se vstavi naslednji odstavek: „1a. Zahtevo za notranjo revizijo v skladu s členom 10 lahko vložijo tudi člani javnosti, če izkažejo zadosten interes ali kršitev pravice, za katero velja spodnji odstavek 2.“

Sprememba 30

Predlog uredbe

Člen 1 – odstavek 1 – točka 2 b (novo)

Uredba (ES) št. 1367/2006

Člen 11 – odstavek 2

Veljavno besedilo Sprememba 2b. v členu 11 se odstavek 2 nadomesti z naslednjim: 2. Komisija sprejme predpise, potrebne za zagotovitev pregledne in usklajene uporabe meril iz odstavka 1. 2. Komisija sprejme predpise, potrebne za zagotovitev pregledne in usklajene uporabe meril iz odstavkov 1 in 1a . Komisija najpozneje do… [18 mesecev po sprejetju te uredbe] sprejme delegirani akt v skladu s členom 12a, v katerem določi merila, ki jih morajo izpolnjevati člani javnosti iz odstavka 1a tega člena. Uporabo teh meril vsaj vsaka tri leta pregleda in delegirani akt po potrebi spremeni, da se zagotovi učinkovito uresničevanje pravice, podeljene javnosti iz odstavka 1a. Merila, določena z delegiranim aktom, sprejetim na podlagi tega odstavka: (a) zagotavljajo dejanski dostop do pravnega varstva v skladu s splošnimi cilji Aarhuške konvencije; (b) določajo, da morajo zahtevo vložiti člani javnosti iz različnih držav članic, kadar gre za dejanje ali opustitev dejanja Unije, ki vpliva na javnost v več kot eni državi članici; (c) da se izogibajo actio popularis, tudi z zagotavljanjem, da morajo člani javnosti, kadar izkažejo zadosten interes ali kršitev pravice, dokazati, da so v primerjavi s širšo javnostjo neposredno prizadeti; (d) čim bolj zmanjšajo upravno breme za institucije in organe Unije.

Sprememba 31

Predlog uredbe

Člen 1 – odstavek 1 – točka 2 c (novo)

Uredba (ES) št. 1367/2006

Člen 11 a (novo)

Besedilo, ki ga predlaga Komisija Sprememba 2c. vstavi se naslednji člen: „Člen 11a Javni register zahtev za notranjo revizijo Institucije in organi Unije najpozneje do 31. decembra 2021 vzpostavijo register vseh zahtev, ki izpolnjujejo pogoje za upravičenost iz člena 11, ter prosilcev, ki te pogoje izpolnjujejo in so vložili zahtevo. Ta register se redno posodablja.“

Sprememba 32

Predlog uredbe

Člen 1 – odstavek 1 – točka 2 d (novo)

Uredba (ES) št. 1367/2006

Člen 12 – odstavek 1

Veljavno besedilo Sprememba 2d. v členu 12 se odstavek 1 spremeni: 1. Nevladna organizacija, ki je v skladu s členom 10 vložila zahtevo za notranjo revizijo, lahko v skladu z ustreznimi določbami Pogodbe začne postopek pred Sodiščem. „1. Če nevladna organizacija ali člani javnosti , ki so v skladu s členom 10 vložili zahtevo za notranjo revizijo, menijo, da odločitev, ki jo je na podlagi te zahteve sprejela institucija ali organ Unije, ne zadostuje za zagotovitev skladnosti z okoljskim pravom, lahko v skladu s členom 263 Pogodbe začnejo postopek pred Sodiščem , da se preveri materialnopravna in postopkovna zakonitost te odločitve .“

Sprememba 33

Predlog uredbe

Člen 1 – odstavek 1 – točka 2 e (novo)

Uredba (ES) št. 1367/2006

Člen 12 – odstavek 2

Veljavno besedilo Sprememba 2e. v členu 12 se odstavek 2 spremeni: 2. Če institucija ali organ Skupnosti ne postopa v skladu s členom 10(2) ali (3), lahko nevladna organizacija v skladu z ustreznimi določbami Pogodbe začne postopek pred Sodiščem. „2. Če institucija ali organ Unije ne postopa v skladu s členom 10(2) ali (3), lahko nevladna organizacija ali drug član javnosti, ki vloži zahtevo za notranjo revizijo na podlagi člena 10, v skladu z ustreznimi določbami PDEU začne postopek pred Sodiščem.“

Sprememba 34

Predlog uredbe

Člen 1 – odstavek 1 – točka 2 f (novo)

Uredba (ES) št. 1367/2006

Člen 12 – odstavek 2 a (novo)

Besedilo, ki ga predlaga Komisija Sprememba 2f. vstavi se naslednji odstavek: „2a. Brez poseganja v pravico Sodišča, da odloči o porazdelitvi stroškov, se zagotovi, da sodni postopki, sproženi na podlagi določb tega člena, niso nedopustno dragi. Institucije in organi Unije iz člena 10(1) predložijo le zahtevke za razumno povračilo stroškov.“

Sprememba 35

Predlog uredbe

Člen 1 – odstavek 1 – točka 2 g (novo)

Uredba (ES) št. 1367/2006

Člen 12 a (novo)

Besedilo, ki ga predlaga Komisija Sprememba 2g. vstavi se naslednji člen: „Člen 12a Izvajanje prenosa pooblastila 1. Pooblastilo za sprejemanje delegiranih aktov iz člena 11(2) se prenese na Komisijo pod pogoji, določenimi v tem členu. 2. Pooblastilo za sprejemanje delegiranih aktov iz člena 11(2) se prenese na Komisijo za nedoločen čas od … [datum začetka veljavnosti te uredbe]. 3. Prenos pooblastila iz člena 11(2) lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši datum, ki je določen v navedenem sklepu. Sklep ne vpliva na veljavnost že veljavnih delegiranih aktov. 4. Komisija se pred sprejetjem delegiranega akta posvetuje z javnostjo in s strokovnjaki, ki jih imenujejo države članice, v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje. 5. Komisija takoj po sprejetju delegiranega akta o njem sočasno uradno obvesti Evropski parlament in Svet. 6. Delegirani akt, sprejet na podlagi člena 11(2), začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.“

(1) Zadeva je bila v skladu s četrtim pododstavkom člena 59(4) Poslovnika vrnjena pristojnemu odboru v medinstitucionalna pogajanja (A9-0152/2021).

(4) Uredba (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (UL L 264, 25.9.2006, str. 13).

(4) Uredba (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (UL L 264, 25.9.2006, str. 13).

(1a) Sporočilo Komisije z dne 4. aprila 2019 o pregledu izvajanja okoljske politike za leto 2019: Evropa, ki varuje svoje državljane in izboljšuje kakovost njihovega življenja, ter sporočilo Komisije z dne 14. oktobra 2020 o izboljšanju dostopa do pravnega varstva v okoljskih zadevah v EU in njenih državah članicah.

(5) Glej ugotovitve Odbora za skladnost z Aarhuško konvencijo v zadevi ACCC/C/ 2008 / 32 na spletnem naslovu https://www.unece.org/env/pp/compliance/Compliancecommittee/32TableEC.html.

(5) Nasveti Odbora za skladnost z Aarhuško konvencijo v zadevah ACCC/M/2017/3 in ACCC/C/ 2015 / 128, na voljo na naslovu https://unece.org/env/pp/cc/accc.m.2017.3_european-union in https:/ /unece . org/env/pp/cc/accc.c.2015.128_european-union .

(1a) Sodba Sodišča z dne 3. oktobra 2013 v zadevi Inuit Tapiriit Kanatami in drugi proti Evropskemu parlamentu in Svetu Evropske unije, C-583/11 P, ECLI:EU:C:2013:625, točka 56.

(1a) Sodba Splošnega sodišča z dne 29. januarja 2021 v zadevi ClientEarth proti Evropski investicijski banki, T-9/19, ECLI:EU:T:2021:42, točki 149 in 153. Gl. tudi sodbo v zadevi C-583/11 P, točka 56.

(1b) Sodbi Sodišča z dne 10. decembra 1957 v zadevah Usines à tubes de la Sarre proti Visoki oblasti, 1/57 in 14/57, ECLI:EU:C:1957:13, str. 114; sodba z dne 31. marca 1971 v zadevi Komisija proti Svetu, 22/70, ECLI:EU:C:1971:32, točka 42; sodba z dne 16. junija 1993 v zadevi Francija proti Komisiji, C-325/91, ECLI:EU:C:2002:245, točka 9; sodba z dne 20. marca 1997 v zadevi Francija proti Komisiji, C-57/95, ECLI:EU:C:2002:164, točka 22; in sodba z dne 13. oktobra 2011 v zadevah Deutsche Post AG in Zvezna republika Nemčija proti Evropski komisiji, C-463/10 P in C-475/10 P, ECLI:EU:C:2011:656, točka 36.

(1a) Sodba Sodišča z dne 12. novembra 2019 v zadevi Komisija proti Irski, C-261/18, ECLI:EU:C:2019:955.

(6) Sodba Sodišča z dne 12. septembra 2019 v zadevi C-82/17 P, TestBioTech proti Komisiji, EU:C:2019:719, točka 69.

(6) Sodba Sodišča z dne 12. septembra 2019 v zadevi TestBioTech eV in drugi proti Komisiji, C-82/17 P, ECLI: EU:C:2019:719, točka 69 , in sodba v zadevi T-9/19 .

(1a) Sodba Sodišča z dne 22. septembra 2020, Republika Avstrija proti Evropski komisiji, C-594/18 P, ECLI:EU:C:2020:742.

(1a) Sodba v zadevi C-82/17 P, točka 39.